THAI รับลูก “กพท.” เลี่ยงบินน่านฟ้า “ไต้หวัน” 4-7 ส.ค.นี้
THAI ปรับเส้นทางบินเลี่ยงผ่านน่านฟ้า “ไต้หวัน” ช่วง 4-7 ส.ค.65 หลัง “กพท.” แจ้งเตือน หลังเหตุจีนประกาศเป็นพื้นที่ซ้อมรบ
THAI ปรับเส้นทางบินเลี่ยงผ่านน่านฟ้า “ไต้หวัน” ช่วง 4-7 ส.ค.65 หลัง “กพท.” แจ้งเตือน หลังเหตุจีนประกาศเป็นพื้นที่ซ้อมรบ
5 ส.ค. 2565

บริษัท การบินไทย จำกัด (มหาชน) หรือ THAI เปิดเผยว่า ตามที่สำนักงานการบินพลเรือนแห่งประเทศไทย (กพท.) ได้มีการออกประกาศเตือนสายการบินของไทย ให้หลีกเลี่ยงเส้นทางการบินเหนือน่านฟ้าไต้หวัน หลังจากที่สาธารณรัฐประชาชนจีนออกประกาศผู้ทำการในอากาศ (NOTAM) และได้เตือนสายการบินที่ดำเนินการในเอเชียให้หลีกเลี่ยงเส้นทางบินรอบๆ ไต้หวัน ระหว่างวันที่ 4-7 สิงหาคม 2565 เพื่อปฏิบัติตามคำแนะนำดังกล่าว THAI ได้ปรับเส้นทางบินที่บินสู่ประเทศญี่ปุ่นและเกาหลี โดยทำการบินผ่านน่านฟ้าประเทศฟิลิปปินส์เป็นหลัก
ทั้งนี้การบินไทยทำการบินเส้นทางไป-กลับ กรุงเทพฯ-ไทเป สัปดาห์ละ 4 เที่ยวบิน ออกจากกรุงเทพฯ ทุกวันจันทร์ พุธ พฤหัสบดี และศุกร์ (ตั้งแต่วันที่ 1 กันยายน 2565 เป็นต้นไป ทำการบินทุกวัน)